На основу члана 35. став 7. Закона о планирању и изградњи (''Службени гласник Републике Србије'', број 72/2009, 81/2009 -испр, 64/2010 – Одлука УС, 24/2011, 121/2012, 42/2013 – Одлука УС, 50/2013 – Одлука УС, 98/2013 – Одлука УС, 132/2014, 145/2014 и 83/2018), члана 32. Закона о локалној самоуправи („Службени гласник РС“, број 129/2007, 83/2014 – др. закон, 1012016 – др, закон и 47/2018) и члана 41. Статута општине Владичин Хан („Службени гласник Пчињског округа“, број 21/2008 и 8/2009 и „Службени гласник Града Врања“, број 11/2013, 5/2017 и 14/2017), Скупштина општине Владичин Хан, на седници одржаној дана 20.01.2019. године, донела је

**ОДЛУКУ**

**О УСВАЈАЊУ ПЛАНА ДЕТАЉНЕ РЕГУЛАЦИЈЕ РЕГИОНАЛНОГ ПОСТРОЈЕЊА ЗА ПРЕЧИШЋАВАЊЕ ОТПАДНИХ ВОДА СА ПРИПАДАЈУЋИМ СИСТЕМОМ НА ТЕРИТОРИЈИ ОПШТИНЕ ВЛАДИЧИН ХАН**

**Члан 1.**

Усваја се План детаљне регулације регионалног постројења за пречишћавање отпадних вода са припадајућим системом на територији општине Владичин Хан (у даљем тексту: **План детаљне регулације**), који чини саставни део одлуке.

**Члан 2.**

Планом детаљне регулације одређује се дугорочна пројекција развоја и просторног решења подручја у обухвату Плана детаљне регулације, као и правила регулације, уређења и грађења.

**Члан 3.**

План детаљне регулације се састоји из текстуалног и графичког дела.

Текстуални део плана чини: Општи део, Анализа и оцена постојећег стања, Концепт планског решења, Правила уређења и грађења, Спровођење плана.

Графички део плана садржи карте:

1. Катастарска подлога са границом Плана............................................................ 1: 2500
2. ПЛАН НАМЕНЕ, САОБРАЋАЈ И РЕГУЛАЦИЈА.................................................. 1: 2500
3. СИНХРОН ПЛАН ИНФРАСТРУКТУРЕ. ............................................................... 1: 2500
4. ПЛАН ПАРЦЕЛАЦИЈЕ .......................................................................................... 1: 2500

**Члан 4.**

План детаљне регулације као урбанистички план остварује се урбанистичким пројектима и другим општим и посебним актима у складу са Законом.

**Члан 5.**

План детаљне регулације са аналитичко-документационом основом чува се трајно у Општинској управи Владичин Хан.

**Члан 6.**

План детаљне регулације мора бити доступан на увид јавности (правним и физичким лицима) у току важења плана у седишту доносиоца и путем интернет стране органа надлежног за доношења планског документа.

**Члан 7.**

Текстуални део плана детаљне регулације објавити у „Службеном гласнику града Врања“.

**Члан 8.**

Одлука ступа на снагу осмог дана од дана објављивања у **„**Службеном гласнику града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-4/3/19-I**

**ПРЕДСЕДНИЦА,**

**Данијела Поповић**